*proiect*

GUVERNUL REPUBLICII MOLDOVA

HOTĂRÎRE

nr.\_\_\_\_\_din \_\_\_\_\_\_\_\_\_\_\_\_\_\_\_\_2017

pentru implementarea Legii privind regimul articolelor pirotehnice

În temeiul art. 3, art.22 al Legii nr.143 din 17 iulie 2014 privind regimul articolelor pirotehnice (Monitorul Oficial al Republicii Moldova, 2014, nr. 352-357, art. 660), Guvernul **HOTĂRĂŞTE:**

1. Se aprobă:

Cerințele privind cursurile de calificare în meseria de pirotehnician, conform anexei nr.1;

Normele suplimentare privind regimul articolelor pirotehnice, conform anexei nr.2.

1. Ministerele, alte autorităţi administrative centrale şi instituţiile abilitate vor întreprinde măsurile respective pentru a asigura respectarea regimului articolelor pirotehnice şi cerinţele esenţiale de securitate, precum şi condiţiile de circulaţie a acestora pe teritoriul Republicii Moldova, asigurînd un înalt nivel de protecţie a sănătăţii umane şi a securităţii publice, ţinînd cont de aspectele relevante legate de protecţia mediului.

**PRIM-MINISTRU Pavel FILIP**

Contrasemnează:

Ministrul afacerilor interne

Ministrul educației

Anexa nr. 1

la Hotărîrea Guvernului nr. \_\_\_\_\_\_\_\_ din\_\_\_\_\_\_

CERINȚELE

privind cursurile de calificare în meseria de pirotehnician

1. Persoanele care solicită autorizarea de pirotehnician trebuie să urmeze în prealabil un curs de calificare, conform prevederilor alin.(3) art.22 din Legea nr.143 din 17 iulie 2014 privind regimul articolelor pirotehnice.
2. În vederea aprobării programului ciclului de cursuri, persoanele, care intenționează să organizeze cursul de calificare în domeniul pirotehnic vor depune la Ministerul Educaţiei o cerere însoţită de următoarele documente, în original şi în copie:
3. decizia de înregistrare a întreprinderii şi actul constitutiv (doar persoanele juridice), din care să rezulte că are înscris în obiectul de activitate instruirea de scurtă durată;
4. dovada deţinerii de spaţii adecvate activităţii de instruire în domeniul pirotehnic şi a bazei tehnico-materiale necesare;
5. dovada că dispune de cadre calificate în domeniu.
6. Dacă persoana îndeplineşte condiţiile prevăzute în Legea nr.143 din 17 iulie 2014 privind regimul articolelor pirotehnice, Ministerul Educaţiei aprobă programul pentru organizarea şi desfăşurarea cursului de calificare în domeniul pirotehnic.
7. Durata cursurilor de calificare în domeniul pirotehnic este de 2 săptămâni, iar programul de instruire cuprinde următoarele teme:
8. legislaţia privind regimul articolelor pirotehnice, pentru care se atribuie cel puţin 6 ore;
9. depozitarea şi transportarea articolelor pirotehnice, pentru care se atribuie cel puţin 4 ore;
10. construcţia, clasificarea şi marcarea articolelor pirotehnice, pentru care se atribuie cel puţin 18 ore;
11. metode şi tehnici de pregătire a articolelor pirotehnice, utilaj şi echipament folosit la prestarea serviciilor pirotehnice, pentru care se atribuie cel puţin 43 ore, din care 20 ore de activitate practică;
12. casarea articolelor pirotehnice, pentru care se atribuie cel puţin 3 ore;
13. măsurile de securitate şi antiincendiare la utilizarea articolelor pirotehnice, pentru care se atribuie 3 ore;
14. procedura de acordare a primului ajutor în cazul accidentelor cu articole pirotehnice, pentru care se atribuie cel puţin 3 ore, inclusiv 1 oră de activitate practică.
15. La finele cursului, candidaţii vor susţine examenul de absolvire, care constă din două probe, şi anume:
16. proba teoretică, în cadrul căruia se verifică însuşirea cunoştinţelor în domeniul pirotehnic, conform programului de instruire;
17. proba practică, în cadrul căreia se verifică deprinderile de bază privind pregătirea articolelor pirotehnice cu destinaţie profesională pentru prestarea serviciilor. În calitate de articole pirotehnice se vor utiliza mostre nefuncţionale (folosite).
18. Rezultatul examenului se consemnează într-un proces-verbal semnat de membrii comisiei de examinare, în care se înscriu punctajele obţinute la cele două probe şi se comunică în aceeaşi zi candidatului la examen.
19. În cazul în care candidatul nu s-a prezentat la examen la data stabilită, acest fapt se consemnează în proces-verbal. Persoana care nu a susținut sau care nu s-a prezentat la susţinerea examenului de absolvire are dreptul de a participa la un nou examen, în termen de cel mult 12 luni, conform planului stabilit de organizator, fără repetarea cursului de pregătire.
20. Persoana care nu s-a prezentat repetat la examen sau nu l-a susținut, poate susţine un nou examen numai după frecventarea unui nou curs de calificare în domeniul pirotehnic.
21. Candidatul care nu a susținut examenul de absolvire poate contesta rezultatul în termen de 5 zile lucrătoare din data afişării rezultatelor examenului, conform procedurii stabilite în Regulamentul organizatorului cursului de calificare în domeniul pirotehnic.
22. Candidatului care a susținut examenul de absolvire i se eliberează de către organizatorul cursului certificatul de absolvire a cursului de calificare în meseria de pirotehnician.
23. Organizatorul cursului de calificare în domeniul pirotehnic este obligat să instituie un registru pentru evidenţa certificatelor eliberate, care va conţine următoarele rubrici: numărul curent, numele şi prenumele, domiciliul şi codul personal al persoanei care a obţinut certificatul de instruire în meseria de pirotehnician, seria certificatului, data eliberării, note.

Anexa nr. 2

la Hotărîrea Guvernului

nr. \_\_\_\_\_\_\_\_ din\_\_\_\_\_\_\_\_\_\_

NORMELE

suplimentare privind regimul articolelor pirotehnice

**I. Dispoziţii generale**

1. Prezentele Norme stabilesc:
2. cerințele privind spaţiile de comercializare a articolelor pirotehnice şi faţă de personalul implicat la comercializare;
3. măsurile de securitate antiincendiare la efectuarea spectacolelor pirotehnice şi a focurilor de artificii cu articole pirotehnice de destinaţie profesională;
4. regimul articolelor pirotehnice care prezintă risc pentru sănătatea şi siguranţa persoanelor, cu termene expirate, provenite din contrabandă, fără acte de provenienţă şi ridicate urmare comerţului ilicit şi altor neconformităţi;
5. cerinţe faţă de sisteme de alarmă şi protecţie împotriva efracţiei şi sisteme de supraveghere video.

**II. Cerințele privind spaţiile de comercializare**

**a articolelor pirotehnice şi fa**ţ**ă de personalul implicat la comercializare**

1. Pentru asigurarea executării cerinţelor art. 4 al Legii nr.143 din 17 iulie 2014 privind regimul articolelor pirotehnice, spaţiile de comercializare a articolelor pirotehnice şi personalul implicat trebuie să corespundă următoarelor cerinţe:
2. se interzice accesul direct al consumatorului la produsele pirotehnice amplasate în vitrine sau alte locuri de amplasare ale unităţii comerciale. Pentru produsele pirotehnice care au acces consumatorii, pot fi amenajate dulapuri, vitrine, etc., inclusiv şi transparente, cu uşi cu lacăt, articolele pirotehnice funcţionale se înlocuiesc cu produse panoptice;
3. unităţile comerciale cu autodeservire trebuie să dispună de vânzător sau consultant aparte, iar localul unde sunt amplasate articolele pirotehnice să fie separat de alte spaţii comerciale, cu executarea cerinţelor menţionate în lit. a);
4. vânzătorul sau consultantul trebuie să fie instruit în domeniul securității și sănătății în muncă privind regulile şi măsurile de securitate la păstrarea, utilizarea articolelor pirotehnice şi în caz de incendiu;
5. în cazul ieşirii vânzătorului sau consultantului din spaţiul de amplasare a articolelor pirotehnice, indiferent de durata timpului, uşa unităţii comerciale sau a incintei unităţii comerciale cu autodeservire va fi încuiată, limitând accesul consumatorilor;
6. în caz de dubii privind vârsta consumatorului, comercializarea se va efectua ulterior confirmării vârstei de către acesta, printr-un act de identitate;
7. se interzice amplasarea, depozitarea şi comercializarea produselor pirotehnice pe căile de evacuare a clădirii, centrului comercial, unităţii comerciale cu autodeservire, păstrarea ambalajelor şi materialelor combustibile în apropierea geamurilor încăperii, păstrarea articolelor în încăperile fără geamuri şi puţuri de evacuare a fumului, păstrarea articolelor în comun cu alte mărfuri şi materiale combustibile, etc.

3. Încăperile de comercializare a articolelor pirotehnice obligatoriu vor corespunde următoarelor cerinţe de securitate la incendiu:

* 1. vor fi separate cu pereţi antifoc de tipul 2 sau pereţi despărţitori de tipul 1 de celelalte încăperi;
	2. golurile uşilor din pereţii antifoc vor fi completaţi cu uşi antifoc de tipul 2;
	3. vor fi amplasate lângă pereţi exteriori cu goluri de fereastră şi asigurate cu sistem de încălzire centralizată sau autonomă pe apă;
	4. vor fi dotate cu sisteme automate de depistare, avertizare şi lichidare a incendiilor, instalaţie de evacuare a fumului, conform actelor normative;
	5. vor fi dotate cu mijloace de primă intervenţie în caz de incendiu, conform normelor stabilite de Reglementarea tehnică ,,Reguli generale de apărare împotriva incendiilor în Republica Moldova” RT DSE 1.01-2005, aprobată prin Hotărîrea Guvernului nr. 1159 din 24 octombrie 2007 (în continuare – RT DSE 1.01-2005);
	6. va fi asigurată deschiderea manuală a geamurilor;
	7. căile şi ieşirile de evacuare vor fi marcate cu indicatoare luminiscente cu indicarea direcţiei de evacuare;
	8. numărul ieşirilor de evacuare se va stabili conform prevederilor NCM E.03.02-2014, pe căile de evacuare vor fi utilizate materiale incombustibile C0 sau slab combustibile C1.

**III.** Măsurile de securitate antiincendiară la efectuarea spectacolelor pirotehnice şi a focurilor de artificii cu articole pirotehnice **de destinaţie profesională**

* + 1. Asigurarea măsurilor de securitate antiincendiară şi a serviciilor de urgenţă la efectuarea spectacolelor pirotehnice şi a focurilor de artificii cu articole pirotehnice de divertisment categoria 4, P2 şi T2, îi revine organizatorului şi include:
1. coordonarea, avizarea activităţilor pirotehnice şi asigurare cu tehnică antiincendiară, conform normelor stabilite de RT DSE 1.01-2005;
2. asigurarea cu asistenţă medicală de urgenţă;
3. coordonarea măsurilor de asigurare a ordinii publice;
4. solicitarea de la operatorul economic licenţiat în prestarea serviciilor pirotehnice o declaraţie pe propria răspundere privind responsabilitatea pentru orice prejudicii şi accidente legate de utilizarea artificiilor din perimetru de siguranţă;
5. verificarea operatorul economic licenţiat în prestarea serviciilor pirotehnice privind marcarea perimetrului de siguranţă.

5. Asigurarea măsurilor de securitate antiincendiară şi a serviciilor de primul ajutor la efectuarea spectacolelor pirotehnice şi a focurilor de artificii cu articole pirotehnice de divertisment categoria 4, P2 şi T2, la evenimente particulare ale persoanelor fizice şi juridice, îi revine operatorului economic licenţiat în prestarea serviciilor pirotehnice și include:

1. coordonarea, avizarea activităţilor pirotehnice şi asigurarea cu stingătoare, conform normelor stabilite de RT DSE 1.01-2005;
2. asigurarea cu trusă medicală pentru acordarea primului ajutor pentru arsuri și/sau răni cauzate de artificii;
3. coordonarea activităţii, după caz, cu proprietarul (administratorul) locului amplasării şi declanşării artificiilor, cu prezentarea declaraţiei pe propria răspundere privind responsabilitatea pentru orice prejudicii şi accidente legate de utilizarea artificiilor;
4. marcarea perimetrului de siguranţă.

6. La efectuarea spectacolelor pirotehnice şi a focurilor de artificii cu articole pirotehnice de destinaţie profesională se interzice:

1. aflarea persoanelor neautorizate în zona amplasării articolelor pirotehnice şi a utilajului destinat realizării serviciului pirotehnic şi/sau după marcajul zonei de siguranţă;
2. aflarea persoanelor în stare de ebrietate sau sub influenţa altor produse interzise la toate etapele de prestare a serviciilor pirotehnice;
3. lăsarea fără supraveghere a artificiilor sau a utilajului de declanşare;
4. fumatul în zona de aprindere;
5. aflarea personalului implicat la prestarea serviciului, în zona de tragere, fără echipament de protecţie.

 7. Pentru obţinerea avizului pentru efectuarea focurilor de artificii în locurile publice cu articole pirotehnice de divertisment din categoria 4, cu articole pirotehnice de scenă din categoria T2 şi/sau cu alte articole pirotehnice din categoria P2, solicitantul va anexa la cerere următoarele documente:

1. tabel cu datele tehnice ale produselor pirotehnice care urmează să fie folosite pentru prestarea serviciului pirotehnic, pe tipuri, categorii de pericol, calibre, semnat şi ştampilat de reprezentantul legal al persoanei autorizate să execute focul de artificii;
2. declaraţie pe propria răspundere privind responsabilitatea pentru orice prejudicii şi accidente legate de utilizarea artificiilor, semnată şi ştampilată de reprezentantul legal al persoanei autorizate să execute focul de artificii;
3. plan - schema de amplasare a elementelor de bază, care va cuprinde:
* zona de aprindere, porţiunea de teren delimitată pe baza unor caracteristici distinctive, repere, destinaţia stabilită, locul de amplasare a articolelor pirotehnice, ţevile de tragere și/sau alte dispozitive pirotehnice;
* perimetrul de siguranţă, care va cuprinde zona de protecţie/securitate, în care nu sunt posibile accidente pirotehnice, iar persoanele neautorizate nu sunt în pericol;
* distanţele faţă de obiectivele care prezintă pericol de incendiu sau explozie, semnat şi ştampilat de reprezentantul legal al persoanei autorizate să execute focul de artificii.
1. Avizul nu va fi eliberat, dacă:
2. solicitantul nu dispune de licenţă valabilă şi nu este pirotehnician autorizat;
3. la verificarea documentelor depuse, se constată, că produsele pirotehnice planificate spre folosire au o rază de pericol care depăşeşte perimetrul de siguranţă sau cuprind obiecte care prezintă pericol de incendiu sau explozie.
4. Nu este necesară avizarea declanşării articolelor pirotehnice de divertisment din categoria 1-3, cu articole pirotehnice de scenă din categoria TI şi/sau cu alte articole pirotehnice din categoria PI, ce pot fi efectuate de orice persoană juridică sau fizică.
5. Pentru localurile, unde se efectuează permanent focuri de artificii se permite obţinerea în prealabil un aviz pe un termen de un an, de către administraţia acestor locale, care va conţine:
6. zonele de tragere pentru artificii destinate exteriorului şi locuri pentru amplasarea articolelor pirotehnice de scenă şi perimetrul de siguranţă;
7. restricţiile privind categoriile, calibrele, efectele, etc. de articole pirotehnice interzise, materializate în plan - schemă de amplasare a elementelor de bază.
8. Avizul eliberat permite efectuarea serviciilor pirotehnice cu articole pirotehnice de divertisment din categoria 4, cu articole pirotehnice de scenă din categoria T2 şi/sau cu alte articole pirotehnice din categoria P2 de către operatori economici licenţiaţi după efectuarea următoarelor condiţii:
9. operatorul economic licenţiat în prestarea serviciilor pirotehnice are încheiat contract de prestare a serviciilor pirotehnice;
10. a înmânat administratorului localului avizat o declaraţie pe propria răspundere privind executarea restricţiilor şi a cerinţelor menţionate în aviz şi responsabilitatea pentru orice prejudicii şi accidente legate de utilizarea articolelor pirotehnice;
11. acceptul administratorului localului avizat, materializat prin semnătura de primire a declaraţie pe propria răspundere rămas la operatorul economic.
12. Declanşarea articolelor pirotehnice de divertisment din categoria 1-3, cu articole pirotehnice de scenă din categoria TI şi/sau cu alte articole pirotehnice din categoria PI, nesupuse avizării, de către persoane fizice şi juridice poate fi admisă de către administratorul localului avizat, dacă se îndeplinesc următoarele condiţii:
13. persoana care va declanşa articolul pirotehnic a atins vârsta de 18 ani, nu este în stare de ebrietate sau sub influenţa altor produse interzise;
14. dispune de bon de casă, factură sau alt document care certifică provenienţa legală a articolelor pirotehnice;
15. a înmânat administratorului localului avizat o declaraţie pe propria răspundere privind executarea restricţiilor şi a cerinţelor menţionate în aviz şi responsabilitatea pentru orice prejudicii şi accidente legate de utilizarea articolelor pirotehnice;
16. acceptul administratorului localului avizat, materializat prin semnătura de primire a declaraţie pe propria răspundere rămas la solicitant.
17. În cazul neexecutării prevederilor pct. 12, responsabil de prejudiciile şi accidentele legate de utilizarea articolelor pirotehnice este administratorul localului avizat.

**IV. Regimul articolelor pirotehnice care prezintă risc pentru sănătatea şi siguranţa persoanelor, cu termene expirate, provenite din contrabandă, fără acte de provenienţă şi ridicate urmare comerţului ilicit şi altor neconformităţi**

1. Articolele pirotehnice care au fost atribuite definitiv la produse care prezintă risc pentru sănătatea şi siguranţa persoanelor, precum şi cele cu termene expirate sau deteriorate, până la casarea lor, se vor depozita într-o stivă separată, marcată cu menţiunea „Articole pirotehnice planificate spre casare” şi însoţită de opisul produselor şi a cantităţii lor.
2. Articolele pirotehnice, care în cadrul controlului, se atribuie la produse cu neconformităţi formale, menţionate la art. 33 al Legii nr.143 din 17 iulie 2014 privind regimul articolelor pirotehnice se depozitează într-o stivă separată, marcată cu menţiunea „Articole pirotehnice din categoria neconformităţii formale”. Acestea articole pirotehnice se interzic spre comercializare până la determinarea finală a statutului lor. După determinarea statutului articolelor pirotehnice, acestea pot fi comercializate, dacă s-au înlăturat cauzele neconformităţii formale sau se casează, dacă nu au fost înlăturate cauzele neconformităţii formale.
3. Articolele pirotehnice, provenite din contrabandă, fără acte de provenienţă sau ridicate urmare a comerţului ilicit, sunt supuse nimicirii.
4. Articolele pirotehnice sunt supuse nimicirii după expirarea a 15 zile din momentul anunţării persoanelor de la care au fost ridicare articolele pirotehnice, cu sau fără acordul scris a acestora.
5. Articolele pirotehnice, provenite din contrabandă, fără acte de provenienţă, ridicate urmare a comerţului ilicit, cu termene expirate şi defectate sunt interzise spre comercializare, inclusiv şi prin comision.
6. Nimicirea articolelor pirotehnice se va efectua cu executarea următoarelor condiţii:
7. locul nimicirii va corespunde cerinţelor de securitate şi va exclude răspîndirea elementelor pirotehnice în afara zonei de securitate;
8. participanții implicaţi la nimicire vor fi amplasaţi la o distanţa de siguranţă având asupra sa echipament de protecţie (ochelari şi căşti) sau în adăposturi;
9. este interzis prezenţa persoanelor străine.

**V.** **Cerinţe faţă de sisteme de alarmă şi protecţie împotriva efracţiei şi sisteme de supraveghere video**

1. Proiectarea, montarea, asistenţa tehnică a sistemelor automate de semnalizare şi de înştiinţare în caz de incendiu se efectuează de persoane juridice care dispun de licenţă corespunzătoare, cu încheierea contractelor de montare (instalare) şi de asistenţă tehnică pe toată perioada de activitate a operatorului economic în domeniul pirotehnic.
2. Montarea, asistenţa tehnică a sistemelor de supravegherea video poate fi efectuată de:
3. operatorul economic personal;
4. persoana fizică sau juridică autorizată în domeniul supravegherii video.
5. Sistemul de supraveghere video trebuie să asigure stocarea informaţiei pe un termen de minim 15 zile.
6. Preluarea datelor cu caracter personal, în cadrul sistemului de supraveghere video va fi efectuat prin notificarea Centrului Naţional pentru Protecţia Datelor cu Caracter Personal, conform Legii nr. 133 din 08 iulie 2011 privind protecţia datelor cu caracter personal.